Seun deel video ná hy pa moor | Maroela Media
Die tiener het twee messe in die kombuis gaan haal en sy pa in sy bed doodgesteek. (Foto: Unspash)
'n Tiener van Frankryk is in hegtenis geneem nadat hy sy pa doodgesteek het en beeldmateriaal van die moordtoneel op sosiale media versprei het.
"Die 17-jarige het laat Saterdagaand die polisie gebel en gesê dat hy sopas sy pa in hul gesinshuis doodgesteek het," het die aanklaer Francois Touroun in 'n verklaring gesê.
Polisie het die man met verskeie steekwonde in die huis aangetref en kort daarna die seun in hegtenis geneem. Die tiener was glo onder die invloed van alkohol.
Voordat polisie die tiener vasgetrek het, het hy reeds 'n video van die voorval op sosiale media gedeel. Sowat 40 mense het die beeldmateriaal gesien voordat die polisie dit van alle platforms verwyder het.
"Sielkundiges is aan diegene wat die video gesien het, asook hul ouers, beskikbaar gestel."
Volgens ondersoekbeamptes het die tiener na sy pa se huis gegaan nadat hy hewig by 'n partytjie gedrink het. Sy pa woon al vir 'n geruime tyd alleen nadat sy vrou en hul twee kinders verhuis het. Die tiener het homself by die huis ingelaat, twee messe in die kombuis gaan haal en sy pa in sy bed doodgesteek.
Die jong man het aan die polisie gesê dat hy sy familie se lyding onder die hande van sy pa wat glo gewelddadig geraak het wanneer hy gedrink het, wou beëindig.
Die tiener se ma het glo verlede maand 'n klag van huishoudelike geweld teen haar man ingedien en 'n saak by die polisie geopen. Sy het kort daarna saam met haar twee kinders uit hul gesinshuis getrek.
Die tiener is Maandag aangekla van strafbare manslag en die publisering van beeldmateriaal wat verband hou met 'n misdaad.
Video: Franse president deur gesig geklap
Dis darem verskriklik.
Die kind is 'n held.
EK sal se die vrou het n saak van mishandeling teen haar man gemaak dan moes die polies hom mos aristeer so die poliesie het gevaal in die vamielie en suen het maar die werk self gedoen . Skuld is by die poliesie
Dit klink verskriklik, maar die Polisie het hierdie vrou en haar kinders liederik gefaal. Die man moes onmiddellik gearesteer gewees het. Wie weet wat hulle als moes deurmaak. Die geweld waaraan die seun blootgestel was moes verskriklik gewees het dat hy op so n manier n einde daaraan moes maak..